Marie-Denise Villers

Marie-Denise Villers, "Nisa Lemoine" edo "Nissa Villers" bezala ezaguna, sortzez Marie-Denise Lemoine (Paris, 1774 - ibidem 1821eko abenduaren 19a) frantziar margolaria zen.

Erretratugile gisa ilustratu zen, estilo neoklasikoan.

 Biografia 
Marie-Denise Villers artista-familia batean jaio zen. Charles Lemoine eta Marie-Anne Rousselleren alaba, bere familiarekin bizi zen Parisko 1. barruti zaharrean, Saint-Honoré-Traversière kalean, Palais-Royaletik gertu. Marie-Victoire Lemoine eta Marie-Élisabeth Gabiou ahizpak ere erretratugile ezagunak dira, baita bere lehengusina Jeanne-Élisabeth Chaudet ere. Bere gaztaroaz ezer gutxi dakigu, baina litekeena da bere ahizpa Marie-Victoire eta bere lehengusina Jeanne-Élisabeth 20 urte beteta hasi izana margolaritzan.

1794an, arkitektura ikaslearekin ezkondu zen. Hiru lan erakutsi zituen VII. Urteko Azokan (1799), Anne-Louis Girodet de Roussy-Triosonen ikasle gisa. François Gerard baroiaren eta Jacques-Louis Daviden tailerretan ere ibiltzen zen. 1799ko Saloian aurkeztu zituen lanen artean, Portrait d’une femme peintre dago. Lan horregatik, 1.500 liberako kemen-saria eman zioten. Arte historialari batzuek autorretratutzat jo izan dute. 

1801eko Saloian, Étude d’une jeune femme assise à la fenêtre lana erakutsi zuen, eta, ondoren, 1802an, genero-margolan bat, Un enfant dans son berceau, entraîné par les eaux de l’inondation du mois de Nivôse an X. Bere azken lan ezaguna Angulemako dukesaren erretratu bat da, 1814an erakutsia.

 Hil ondorenean 
Artista hori, batez ere erretratu neoklasikoengatik ezaguna, ahanzturan erori zen orduan, hil zen arte. XIX. mendearen amaieran "berraurkitu" zuten.

Bere lanak Anne-Louis Girodetek eginak zirela esan izan da askotan, baita Jacques-Louis Davidek eginak ere. 1801eko Jeune femme dessinant lana (New Yorkeko Metropolitan Museum of Art), Davidek egina zela esan zen, eta, 1996 arte, ez zitzaion egiletza esleitu. Artearen historialari batzuek iradoki zuten oihal hori autorretratua zela, edo Constance-Marie Charpentierrek margotua, baina, orain, Metropolitan Museum of Art-ek Marie Joséphine Charlotte du Val d'Ognes-en erretratutzat jotzen du. Gary Tinterow, in Schneider, Daemgen et Tinterow, Französische Meisterwerke des 19. Jahrhunderts aus dem Metropolitan Museum of Art, New York. Charles Sterling, « A Fine 'David' Reattributed" », The Metropolitan Museum of Art Bulletin, , , 1951, ..

2021eko udaberrian, Parisko Luxenburgo museoan aurkeztutako Portrait présumé de Madame Sostras laçant son chausson lana aukeratu zuten "Peintres femmes, 1780-1830" erakusketaren kartelerako.

 Obrak 

 La Peinture, 1799Jean-François Heim, Claire Béraud et Philippe Heim, Les Salons de peinture de la Révolution française : 1789-1799, Paris, Centre d'art contemporain, 1989, .
 Une bacchante endormie, 1799
 Étude d’une jeune femme assise sur une fenêtre, 1800-1801 Bridget Quinn, Broad strokes: 15 women who made art and made history (in that order), San Francisco, Chronicle Books, 2017,  (lire en ligne).
 Jeune Femme dessinant, aussi titré Portrait de Charlotte du Val d'Ognes, 1801, New York, Metropolitan Museum of Art (attribution) Met Museum.
 Une étude de femme d’après nature, ou Portrait présumé de Madame Soustras, 1802, Paris, musée du Louvre.
 Étude d’une femme à sa toilette
 Un enfant dans son berceau, entrainé par les eaux de l’inondation du mois de Nivôse an X, 1802
 Portrait de la duchesse d’Angoulême, Salon de 1814 (hors livret)La Femme artiste : d'Élisabeth Vigée-Lebrun à Rosa Bonheur, [catalogue d'exposition], Mont-de-Marsan, Musée Despiau-Wlérick et Dubalen, 1981, .
 Jeune Fille au chien (attribution) 

 Erreferentziak 

 Bibliografia 

 Carole Blumenfeld, Je déclare vivre de mon art : Dans l’atelier des sœurs Lemoine et Chaudet (catalogue d'exposition), Editions Gourcuff Gradenigo, 2023, 184 p. (ISBN 978-2-35340-387-5)  — Catalogue de l'exposition consacrée aux sœurs Lemoine (Marie-Victoire Lemoine, Marie-Élisabeth Gabiou, Marie-Catherine Lemoine et Marie-Denise Villers) ainsi que leur cousine Jeanne-Élisabeth Chaudet à Grasse au musée Jean-Honoré Fragonard (collection Hélène et Jean-François Costa), du 10 juin au 8 octobre 2023
  Linda Nochlin, « Mme Villers », in : Ann Sutherland Harris et Linda Nochlin, Women artists 1550-1950, [catalogue d'exposition], Los Angeles County Museum of art, New York, A. A. Knopf, 1976, pp. 206-207.
 .
 .
  « Villers, Marie-Denise », in : Allgemeines Lexikon der Bildenden Künstler von der Antike bis zur Gegenwart, vol. 34 (« Urliens–Vzal »), Leipzig, 1940, .

 Kanpo estekak 

  "Apropiazioa", Goizalde Landabaso, 2025eko urriaren 14ko Berria

Kategoria:Paristarrak
Kategoria:Margolariak
Kategoria:Emakume margolariak
Kategoria:Frantziako margolanak
Kategoria:Margolari neoklasikoak
Kategoria:Erretratugileak